PLANINSKO DRUŠTVO CELJE MATICA                                                          Celje, 11.09.2008

STANETOVA 20

3000 CELJE

TEL. 03 492 4850,  051 338 358

TRDNJAVA KRALJA MATJAŽA
BISTRIŠKA ŠPICA,  2114 m, 

V SOBOTO, 20. SEPTEMBRA 2008 

KOLIKOKRAT SMO IZBRANI PLANINSKI CILJ 

ZAGLEDALI ŠELE OB VZNOŽJU GORE ALI CELO TIK POD VRHOM!

TOKRAT GA OB JASNEM VREMENU PRAV LEPO VIDIMO ŽE IZ CELJA.

PECA JE SICER POVSEM KOROŠKA GORA,

A VZHODNO IN JUŽNO OD NJE GA NA OBZORJU NI VRHA, KI BI JI BIL DORASEL.

ŽE SAMO TO JE LAHKO RAZLOG, 

DA SE OKROG NJE OVIJA TOLIKO LEGEND PA LEPIH PRAVLJIC IN PRIPOVEDK.

PECA IMA SVOJO KRONO IZ KOPICE VRHOV NAD DVA TISOČ METROV.

ZARADI DRŽAVNE MEJE NANJE PONAVADI HODIMO IZ MEŽIŠKE DOLINE,

TOKRAT PA VAS SKUPAJ S TOMAŽEM POLAKOM VABIMO 

NA ZANIMIV IZLET NA NJEN DRUGI NAJVIŠJI VRH BISTRIŠKO ŠPICO IZ PODJUNE.

S POSTAJALIŠČA PRED PARKIRNO STAVBO OB LJUBLJANSKI CESTI
SE ODPRAVIMO Z NAROČENIM AVTOBUSOM OB ŠESTIH ZJUTRAJ, 6:00.

KO SMO SE S PREVALJ V MEŽIŠKI DOLINI

ČEZ MEJNI PREHOD HOLMEC PREKOBALILI V PODJUNSKI PLIBERK, 479 m, 

SMO ŽE SKORAJ NA IZHODIŠČU DANAŠNJE POTI V BISTRICI NAD PLIBERKOM, 550 m.

KRAJ LEŽI V SENCI MOGOČNE PECE.

KO CESTO K SPODNJI POSTAJI KABINSKE ŽIČNICE  PRESTOPI POT 603,

SI NA KRIŽIŠČU OPRTAMO NAHRBTNIKE IN JI SLEDIMO OB POTOKU BISTRICI 

VSE DO IZVIRA MIMO NEKDANJEGA PLAVŽA ZA PRIDOBIVANJE SVINCA IN CINKA.

PO DVEH URAH IN POL DOSEŽEMO KRNICO NA KRIŽAH, okoli 1450 m.

OD LETA 2003 NAM IZ KRNICE OD VSTOPA NA VIŠINI okoli 1530 m 

IZHOD SKRAJŠA IN POPESTRI ŽELEZNA POT WALTERJA MORYJA,

KI JE TEŽJA RAZLIČICA BOLJ ZNANE PODOBNE SMERI NA PRISOJNI STRANI PECE.

NITI NOVA POT S SVOJO VPISNO KNJIGO NE PRIPELJE NA VRH PECE, 

MARVEČ OB 320 metrih JEKLENIC LE NA POŽARNICO, BRANDSTELLE, 1693 m.

Z NJE NAS NE ZVABI BLIŽNJIH SEDMERO KOČ, SIEBENHÜTTEN, 1692 m,

TEMVEČ TAKO IMENOVANO GOSTIŠČE OB GORNJI POSTAJI KABINSKE ŽIČNICE.

PO KRAJŠEM ODDIHU SE PO POTI 603 

VRNEMO NA KRIŽE, KJER SE PRI LOVSKI KOČI, 1578 m, ODCEPI POT 603A.

PO REBRU Z ZNAČILNO NAJBRŽEVO PEČJO, 1790 m, KATERE VRHU PA SE OGNE,

DOSEŽE TA POT PO PAŠNIKIH, RUŠJU IN SKROTJU SVOJ CILJ BISTRIŠKO ŠPICO, 2114 m.

PO PETIH URAH RAZGIBANEGA VZPONA ZAUKAMO NA TEM RAZGLEDNEM VRHU PECE. 

SESTOP PO SEVEROZAHODNEM GREBENU PELJE NA PREDVRH VEŠKO KOPO, 2074 m.

S KOPE LAHKO CELO IZBIRAMO 

MED DVEMA OZNAČENIMA SESTOPOMA NA VELIK VEŠKI STAN, 1568 m.

NADALJNJA POT 640 SE NE IZOGNE V LEVO 

LE GOZDNI CESTI NA VELIKO PLANINO TEMVEČ TUDI VRHU JELENA, 1301 m.  

Z NJEGOVEGA SEVERNEGA HRBTA 

SE POT SPUSTI V GRAPO IN PO TREH URAH SESTOPANJA SKLENE V GLOBASNICI, 541 m. 

KRAJ JE ZNAN PO NAJDBAH IZ DAVNINE, 

PO BLIŽNJI GORI SVETE HEME
IN NE NAZADNJE PO GRADU ELBENSTEINU S SEDMERIMI STOLPI,

KI GA JE POSTAVIL MIZAR HANS ELBE NEDAVNEGA LETA 1982… 

GLOBASNICA NI DALEČ OD ŠMIHELA PRI PLIBERKU.

TUDI DOMOV SE VRNEMO ČEZ HOLMEC OKOLI OSMIH ZVEČER.

POT ZAHTEVA DOBRO OBUTEV, NJEN ŽELEZNI DEL PA ČELADO IN SAMOVAROVANJE.

ZA IZLET SE PRIJAVIMO V DRUŠTVENI PISARNI NA STANETOVI 20,

ZA AVTOBUSNI PREVOZ PA PRISPEVAMO 15,00 evrov.

PRIJETEN KORAK V JESENSKI ČAS

Tone Primožič

